b'\n_START_ARTICLE_\nMarlborough (Uusi-Seelanti)\n_START_SECTION_\nHistoria\n_START_PARAGRAPH_\nUusi-Seelanti asutettiin noin 1280-luvulla polynesialaista alkuper\xc3\xa4\xc3\xa4 olevien ihmisten toimesta. Marlboroughin alueella sijaitsevan Wairaujoen ja meren yhtym\xc3\xa4kohdassa Cloudy Bayssa sijaitsee Uuden-Seelannin vanhimpiin kuuluva arkeologinen alue, jossa 1200-luvun polynesialaiset asuivat._NEWLINE_Eurooppalaiset saapuivat alueelle 1700-luvun lopulla. Marlboroughin pohjoisosissa valaanpyyt\xc3\xa4j\xc3\xa4t, kaivosty\xc3\xb6l\xc3\xa4iset ja sahat hy\xc3\xb6dynsiv\xc3\xa4t maan resursseja. Etel\xc3\xa4osan alueilla harjoitettiin lammastarhausta.'